מודלין קולג' (אוקספורד)

מודלין קולג (באנגלית: Magdalen College)<ref name="Names"></ref> הוא קולג' מינהלי של אוניברסיטת אוקספורד.<ref></ref> נוסד בשנת 1458 על ידי ויליאם מוויינפליט.<ref name="College History"></ref> לקולג' יש את סך הנכסים הגבוה ביותר מכל מכללות אוקספורד, עם 977 מיליון ליש"ט נכון לשנת 2022,<ref name="collegeaccounts2122"></ref> והוא אחד הטובים ביותר מבחינה אקדמית.<ref name="norrtable"></ref>

מגדל מודלין הגדול והמרובע הוא נקודת ציון מוכרת באוקספורד, וישנה מסורת, מימי הנרי השביעי, שמקהלת המכללה שרה ממרומיו בשעה 6 בבוקר אחד במאי . המכללה ממוקמת ליד נהר הצ'רוול והגן הבוטני של אוניברסיטת אוקספורד. בשטח הקולג' נמצאים פארק צבאים ומשעול אדיסון.

במודלין קולג' למדו בני כמה משפחות מלכותיות, כולל המלך אדוארד השמיני, שלמד בעודו נסיך ויילס מ-1912 עד 1914, אך עזב מבלי לסיים את לימודיו; ג'יגמה קיזר נאמגייל ואנגצ'וק, מלך בהוטן, וחאג'י אל-מוהתדי באללה, נסיך ברוניי. בוגרים ועמיתים נודעים נוספים הם הקרדינל תומאס וולזי, ראש ממשלת אוסטרליה לשעבר מלקולם פרייזר, ג'ון טרנר, ראש ממשלת קנדה לשעבר, הסופרים אוסקר ויילד, ק.ס. לואיס, ושיימוס היני, הארכאולוג ואשורולוג הורמוזד רסאם שגילה את עלילות גילגמש וגליל כורש, ומדענים זוכי פרס נובל כמו הווארד פלורי, פיטר מדאוור, ג'ון אקלס, וארווין שרדינגר.

== היסטוריה ==
=== הקמה ===
מודלין קולג' נוסד בשנת 1458 על ידי ויליאם מוויינפליט, בישוף וינצ'סטר והלורד צ'נסלר של אנגליה.<ref name="College History" /> המכללה נקראת על שם מריה מגדלנה הקדושה. הקולג' החל דרכו כמוסד ללימוד תאולוגיה ופילוסופיה בשם מודלין הול, שהוקם על ידי ויינפליט בשנת 1448, וממנו הגיעו רוב החוקרים הראשונים של הקולג'.<ref name=":0"></ref> לאחר הקמת הקולג', נוסד מודלין הול שני, שהוקם בשטח הקולג' בסביבות 1490, ובמאה ה-19 הועבר לרחוב קאטה והפך להרטפורד קולג'. ויינפליט גם הקים בית ספר, כיום בית ספר מודלין קולג', שהוא בית ספר פרטי הממוקם בקרבת מקום בצד השני של הצ'רוול. ויינפליט נעזר בעיזבון גדול מסר ג'ון פאסטולף, שביקש לממן מכללה דתית.

הקולג' חכר אתר מבית החולים סנט ג'ון המטביל, לצד הצ'רוול, תחילה תוך שימוש בבנייני בית החולים עד שהבנייה החדשה הושלמה בין 1470 ל-1480. בזמן ייסוד הקולג' ב-1458, הוא כלל נשיא ושישה מלומדים. בשנת 1487, כאשר נכתב התקנון המייסד, היו כבר נשיא, 40 עמיתים, 30 מלומדים (חוקרים עמיתים-למחצה), ארבעה כמרים, שמונה פקידים, ו-16 חברי מקהלה, ומנהל וסדרן לבית הספר ללימוד לטינית.

התקנון המייסד כלל הוראה לייסוד מקהלה של גברים ונערים (מסורת שנמשכה עד ימינו) והתייחס להגיית שם המכללה באנגלית. שם המכללה מבוטא כמו שם התואר "maudlin" מכיוון ששמה האנגלי של מריה מגדלנה בימי הביניים המאוחרים היה Maudelen, שמקורו במדלן בצרפתית עתיקה.<ref></ref>

=== מלחמת האזרחים האנגלית ===
אוקספורד ומודלין קולג' השתייכו לתומכי המלוכה במהלך מלחמת האזרחים האנגלית. בשנת 1642, המכללה תרמה יותר מ-296 ליברות של שריון לוחות כדי לממן את המאמץ המלחמתי - התרומה הגדולה ביותר במשקל מכל מכללות אוקספורד. למכללה המוצבת על גדות הצ'רוול ומשקיפה על גשר מודלין ועל הדרך מלונדון, הייתה משמעות טקטית עבור כוחות המלך. משנת 1643 עד 1645, הוצבו יחידות צבאיות חמושות באחו של הקולג'.<ref name="BHO magdalen">"Magdalen College", in [https://www.british-history.ac.uk/vch/oxon/vol3/pp193-207 A History of the County of Oxford: Volume 3], the University of Oxford, ed. </ref> העיר בנתה ביצורים בשטחי הקולג' כהכנה למצור. במהלך המצור הראשון על אוקספורד, צ'ארלס הראשון צפה בקרב ממגדל מודלין.<ref></ref>

בעקבות הכניעה של אוקספורד לתומס פיירפקס בתום מלחמת האזרחים האנגלית הראשונה, הורה הפרלמנט לערוך טיהור באוקספורד ולסלק עמיתים מסיבות פוליטיות ודתיות. בשנת 1647, הוחלף נשיא מודלין ג'ון אוליבר ומונה במקומו תומך הפרלמנט ג'ון וילקינסון, מנהל לשעבר של מודלין הול שהתמודד בעבר ללא הצלחה לתפקיד נשיא בקולג'. לאחר שסירבו להיכנע לסמכות הפרלמנט, גורשו גם 28 מהעמיתים, 21 מלומדים, וכל המשרתים מלבד אחד. לאחר גירוש המלוכנים אירח הקולג' את פיירפקס ואוליבר קרומוול ב-1649.<ref name=":0" />

ב-1660 לאחר שיקום המלוכה מונה שוב ג'ון אוליבר לנשיא קולג', ואחריו 17 עמיתים ושמונה מלומדים.<ref name=":0" />

=== גירוש העמיתים ===
"גירוש העמיתים, 1687" מאת יוסף טונו (1884).
במהלך שנות ה-80 של המאה ה-17 ביצע המלך ג'יימס השני כמה מהלכים כדי להכניס מחדש את הקתוליות לאוניברסיטה שהייתה עד אז אנגליקנית.<ref name="brockliss208210"></ref> בשנת 1687, הוא ניסה למנות את אנתוני פרמר כנשיא מודלין. העמיתים דחו זאת, לא רק משום שפרמר היה לכאורה קתולי ובעל מוניטין מוכתם, אלא גם משום שהוא לא היה עמית בקולג', ולכן על פי התקנון לא זכאי למשרה.<ref name=":0" /> העמיתים בחרו במקומו אחד מהם, ג'ון האו. ג'יימס הציע בסופו של דבר מועמד פשרה בדמותו של הבישוף מאוקספורד, סמואל פרקר<ref name="brockliss208210" /> אך גם הוא נדחה על ידי העמיתים כיוון שמבחינתם המשרה כבר אוישה.<ref name="restorationbuttery"></ref>

פרקר מונה בכוח למשרה<ref name=":0" /> והעמיתים והמלומדים שהתריסו נגד המלך גורשו. במקומם בחר המלך קתולים או אנגליקנים מתונים. פרקר מת ב-1688 והוחלף על ידי בואנוונטורה גיפרד, קתולי שבזמן כהונתו הפך את הקפלה לקתולית.<ref name="brockliss208210" />

גירוש העמיתים סימן נקודת מפנה ביחסים של האוניברסיטה עם המלוכה: האוניברסיטה המלכותית והאנגליקנית שהוקמה בזמן הרסטורציה הייתה צריכה לבחור והיא בחרה באנגליקניזם. התערבותו של ג'יימס בקולג' יצרה טינה בקרב האנגליקנים שהשתמשו בה כהוכחה לכך ששלטונו היה אוטוקרטי.<ref name="restorationbuttery" /> ב-25 באוקטובר 1688, זמן קצר לפני המהפכה המהוללת והפלתו של ג'יימס השני על ידי ויליאם מאורנג', המינויים של ג'יימס בוטלו והאו והעמיתים שגורשו הוחזרו לקולג'.<ref name="restorationbuttery" /> אירוע זה מצוין מדי שנה במשתה מיוחד, שנערך לעמיתי מודלין, מלומדים ופקידים אקדמיים.<ref name="restorationbuttery" />

=== המאה ה-20 והמאה ה-21 ===

מאז אמצע המאה ה-20 בלט הקולג' בין היתר בזכות עמיתים מפורסמים כמו ק.ס. לואיס וההיסטוריון אלן ג'ון פרסיבל טיילור. במהלך מלחמת העולם השנייה, מפקדת פיקוד התחזוקה של RAF מוקמה במודלין.<ref></ref>

מכללת מודלין מחזיקה ומנהלת את פארק המדע של אוקספורד מדרום לעיר – פארק מדע וטכנולוגיה עם למעלה מ-100 חברות שנפתח ב-1991. מודלין קולג' היו אחד מהבעלים, ורכשו את הבעלות הכוללת ב-2016.<ref name="OSP history"></ref><ref name="OSP 2016"></ref> ב-2021 מכרו 40% מהמניות תמורת 160 מיליון ליש"ט.<ref name="Magdalen College sells 40% of oxford Science Park to Singapore fund"></ref> דווח כי מכירה זו תכפיל את גודל קרן ההקדשים של מודלין, ותהפוך אותה ל"כנראה העשירה ביותר מבין 39 הקולג'ים של אוקספורד".<ref name="Guardian report on OSP stake sale"></ref>

כמו רבות מהמכללות של אוקספורד, איפשר מודלין קולג' הרשמה לנשים רק ב-1979, לאחר יותר מ-500 שנה כמוסד לגברים בלבד.<ref name="College History" /> בין 2015 ל-2017, 47.2% מהסטודנטים הבריטים לתואר הראשון שהתקבלו למודלין היו מבתי ספר ממלכתיים; 12.2% היו צאצאים של מיעוטים שחורים ואתנים, ו-0.7% היו שחורים.<ref></ref> מתוך 300 הזימונים לתואר ראשון שהציע מודלין קולג' בין 2017 ל-2019, 25 (אחד מכל 12) הלכו לתלמידים מאיטון קולג' או בית הספר וסטמינסטר.<ref></ref>

== מבנים ==
מפה של הבניינים והשטחים של מכללת מודלין, המסומנת בשחור.
מבט על המגדל הגדול והקולג' מרחוב היי סטריט
שטחי הקולג' משתרעים צפונה ומזרחה מהמכללה וכוללים את רוב השטח התחום על ידי רחוב לונגוול, רחוב היי סטריט וסנט קלמנט'ס. המכללה מציגה מגוון סגנונות אדריכליים, והיא תוארה כ"גרעין מימי הביניים עם שתי תוספות שלא הושלמו, אחת מהמאה השמונה-עשרה ואחת מהמאה התשע-עשרה".<ref name=":1"></ref>

המכללה מאורגנת סביב חמש חצרות או קוואדים (Quads). קוואד סנט ג'ון הוא בעל צורה לא סדירה והראשון בכניסה לקולג', הוא מתחבר לקוואד הגדול (הקלויסטר) דרך מגדל המייסד הגותי, המעוטר בגילופים וצריחים. קוואד הכומר (Chaplain's Quad) עובר לצד הקפלה וההול, עד למרגלות המגדל הגדול. St Swithun's Quad וקוואד לונגוול (המכיל את הספרייה) הוקמו בסוף המאה ה-19 ותחילת המאה ה-20, ומהווים את הפינה הדרום-מערבית של הקולג'.<ref name="websitecollegebuildings"></ref>

=== מנזר ===
ימין
הקלויסטר או הקוואד הגדול הוא "גרעין ימי הביניים" של המכללה. הוא נבנה בין 1474 ל-1480, אך בוצעו בו מספר שינויים מאוחר יותר. הגישה לקלויסטר מקוואד סנט ג'ון היא דרך מגדל המייסדים. הקפלה וההול מהווים את הצד הדרומי של הקוואד. כאן נמצאים החדרים המשותפים לסטודנטים הצעירים, האמצעיים והבוגרים, והספרייה הישנה.

בשנת 1508 נוספו לקלויסטר גרוטסקות הידועות כהירוגליפים. אלה נחשבים אלגוריים, וכוללים ארבעה כתבי הירוגליפים מול הספרייה הישנה המייצגים נושאים אקדמיים: מדע, רפואה, משפטים ותאולוגיה.<ref name="grotesques"></ref><ref name="slatterguide"></ref> להירוגליפים האחרים יוחסה סמליות הנוגעת לסגולות שאותן יש לעודד על ידי המכללה (למשל גרוטסקות האריה והשקנאים מול חדר המשותף של הבוגרים המייצגות אומץ וחיבה הורית) או חטאים שיש להימנע מהם (מנטיקור, מתאגרפים, ולאמיה מול החדר המשותף של הצעירים, המייצגים גאווה, מחלוקת ותשוקה).<ref name="slatterguide" /> בשנת 2017 בוצעו עבודות תיקון לשחזור פסל המתאגרפים שנפגע קשות.<ref name="boxers statue"></ref>

ב-1822 הוחלט להרוס את הצד הצפוני של הקלויסטר משום שהתחזוקה שלו הוזנחה. החלטה זו הייתה שנויה במחלוקת, עוררה מחאות מצד העמיתים ובעיתונות העכשווית, והוא נבנתה מחדש זמן קצר לאחר מכן.<ref name=":0" />

=== קפלה ===
פנים הקפלה, מציג את גג הגבס של וויאט
הקפלה היא מקום פולחן לחברי המכללה ואחרים בקהילת אוניברסיטת אוקספורד ומחוצה לה. כקפלה אנגליקנית גבוהה, המסורת שלה מושפעת מהתחייה הקתולית בכנסיית אנגליה. במהלך הסמסטר נערכים טקסי תפילות ודרשות מדי יום.<ref name="Services"></ref> המקהלה שרה שיר ערב או תפילת ערבית כל יום בשעה 18:00 למעט ימי שני.<ref name="Services" />

הקפלה עצמה היא בניין רשום בדרגה I שנבנה בין 1474 ל-1480 הגג, שנותן רושם של תקרה מקומרת מאבן, הוא למעשה העתק עשוי גבס שנוסף בשנת 1790 על ידי ג'יימס וויאט . וויאט ערך מספר שינויים בקפלה כדי להפוך אותה ליותר גותית, אך מלבד התקרה, תרומותיו הוסרו במהלך עיצוב מחדש מאוחר יותר ב-1828.

=== מגדל מודלין ===
מגדל מכללת מודלין.
בניית המגדל הגדול של מודלין החלה בשנת 1492 וייתכן שנועדה להחליף מגדל פעמונים קיים שנותר מבית החולים, ושכנראה היה במקור אמור לעמוד לבדו. עד להשלמתו ב-1509, נבנו מבנים נוספים משני הצדדים. המגדל מכיל עשרה פעמונים תלויים שנוצקו במספר בתי יציקה שונים והכבד ביותר, במשקל 17 ליטראות, נוצק בשנת 1623.<ref>[http://dove.cccbr.org.uk/detail.php?DoveID=OXFORD+CMA Magdalen College Bells], Dove's Guide for Church Bell Ringers.</ref>

גובה המגדל 144 רגל (43 מטר) והוא מהווה נקודת ציון מרשימה על הגישות המזרחיות למרכז העיר.<ref name="websitecollegebuildings" /> המגדל היווה מודל למגדלים אחרים, כולל מגדל מיטשל מאוניברסיטת שיקגו,<ref name="mitchell"></ref> הכנסייה הפרסביטריאנית הראשונה של מנהטן,<ref></ref> וכנסיית כל הקדושים בצ'רצ'יל, אוקספורדשייר.<ref></ref> הוא מהווה את מרכז חגיגות הבוקר של האחד במאי באוקספורד, שממנו שרה המקהלה.<ref name="choir_maymorning"></ref>

=== הבניין החדש ===
ימין
במהלך המאות ה-18 וה-19, נעשו ניסיונות רבים לעצב מחדש את המקום שיתאים יותר לצורכי המכללה.<ref name=":1" /> הבניין החדש החל להיבנות בשנת 1733. הוא בנוי בסגנון פלדיאני וכולל אכסדרה .<ref name=":1" /><ref name="websitecollegebuildings" />

הוא תוכנן כצד אחד של "קוואד גדול" חדש, ובבהתאם לכך קצוות הבניין נותרו לא גמורים. עם זאת, החזון המלא מעולם לא הושלם על אף מספר ניסיונות של אדריכלים בתקופות שונות.<ref name=":1" /> לבסוף הרעיון לשלב את הבניין החדש לקוואד חדש ננטש. קצוות הבניין הושלמו ב-1824 והוא עומד כיום בנפרד מהקלויסטר עם מגרשי הקרוקט בצד אחד, והאחו עם פארק הצבאים בצד השני. הוא משמש למגורים לסטודנטים לתואר ראשון ועמיתים.

=== ספריות ===
בנוסף לספריות המרכזיות והמחלקתיות של האוניברסיטה, המכללות של אוקספורד מחזיקות ספריות משלהן. ספריית הקולג' המקורית, הספרייה הישנה, ממוקמת בקלויסטר והגישה אליה היא דרך מגדל המייסד או מגורי הנשיא. היא מכילה אוסף גדול של כתבי יד מלפני המאה ה-19.<ref name="libraries"></ref>

בשנת 1931, הספרייה החדשה, הנקראת כיום ספריית לונגוול, הוקמה בבניין לשעבר של בית הספר מודלין קולג' והפכה לספרייה הראשית לסטודנטים. היא נפתחה על ידי אדוארד השמיני כשהיה סטודנט בקולג'.<ref name="telegraphWilliam"></ref> בין השנים 2014 ל-2016 שופצה הספרייה ונפתחה מחדש על ידי הנסיך ויליאם, דוכס קיימברידג'.<ref name="archdaily"></ref><ref name="telegraphWilliam" />

== גלריה ==
<gallery widths="200" heights="200">
קובץ:Magdalen College, Oxford-15320233952.jpg|מגדל המייסד
קובץ:Magdalen College cloister.jpg|פנורמה של הקלויסטר, מגדל המייסד מצד שמאל
קובץ:Magdalen Cloisters and New Buildings.jpg|מיקום הבניין החדש מאחרוי הקלויסטר
קובץ:Magdalen Deer.jpg|צבאים בפארק באחו הקולג'
קובץ:William Holman Hunt - May Morning on Magdalen College, Oxford, Ancient Annual Ceremony - Google Art Project.jpg|"בוקר מאי במגדל מודלין" ציור של ויליאם הולמן האנט מ-1890
</gallery>

== קישורים חיצוניים ==

* 

== הערות שוליים ==

קטגוריה:מכללות אוניברסיטת אוקספורד